12.6.2023
FI
Euroopan unionin virallinen lehti
C 205/39
4) Neljännen kanneperusteen mukaan asiassa on rikottu nimittävän viranomaisen ja unionin tuomioistuimen välillä tehtyä puitesopimusta, jossa määrätään, että nimittävän viranomaisen päätöksiä, jotka koskevat sopimuksen allekirjoittanutta edunvalvontajärjestöä, ei voida tehdä kirjaajan tietämättä, kuten tässä tapauksessa on tehty.
Kanne 18.4.2023 – Kivikoski ym. v. neuvosto (Asia T-202/23) (2023/C 205/44) Oikeudenkäyntikieli: ranska Asianosaiset Kantajat: Ville Kivikoski (Wezembeek-Oppem, Belgia), Ottavia Maffia (Bryssel, Belgia) ja Peter Pristovnik (Bryssel) (edustaja: asianajaja N. de Montigny) Vastaaja: Euroopan unionin neuvosto Vaatimukset Kantajat vaativat unionin yleistä tuomioistuinta — kumoamaan 13.7.2022 tehdyn päätöksen — kumoamaan tarvittaessa, siltä osin kuin sillä perustellaan 13.7.2022 tehtyä päätöstä, 2.2.2023 päivätyn valituksen hylkäämispäätöksen — velvoittamaan vastaajan korvaamaan oikeudenkäyntikulut.
Oikeudelliset perusteet ja pääasialliset perustelut Kantajat vetoavat kahteen kanneperusteeseen tukeakseen kannettaan, joka koskee 13.7.2022 tehtyä neuvoston pääsihteerin päätöstä olla ylentämättä heitä vuoden 2022 ylennyskierroksella.
1) Ensimmäinen kanneperuste, joka perustuu riidanalaisen päätöksen lainvastaisuuteen siltä osin kuin se perustuu ylentämiseen sovellettavien sääntöjen ja lakisääteisten arvojen virheelliseen soveltamiseen, jolla rikotaan Euroopan unionin henkilöstösääntöjä ja joka on aiheuttanut heille vakavasti otettavan palkkaluokkaan AST 8 ylentämistä koskevan mahdollisuuden menetyksen.
2) Toinen kanneperuste, joka perustuu ennakoitavuuden ja oikeusvarmuuden periaatteiden rikkomiseen ja siihen, että he ovat kärsineet lainvastaisesta eriarvoisesta kohtelusta heidän palkkaluokkaan AST 7 kuulumisensa perusteella, mitä lainsäätäjä ei ole tarkoittanut.